

Telki Község Önkormányzata

2089 Telki, Petőfi u.1.

Telefon: (06) 26 920 801

E-mail: hivatal@telki.hu

[www.telki.hu](http://www.telki.hu)

**ELŐTERJESZTÉS**

**A KÉPVISELŐ-TESTÜLET 2025. január 13-i rendes ülésére**

**Napirend tárgya:**

**A Telki község Önkormányzat fenntartásában működő óvoda pedagógusait megillető fenntartói pótlékok meghatározásáról**

**A napirendet tárgyaló ülés dátuma**: **2025.01.13.**

**A napirendet tárgyaló ülés:** **Pénzügyi, Településfejlesztési és Fenntarthatósági Bizottság, Szociális, Egészségügyi, Ifjúsági és Köznevelési Bizottság,**

**Képviselő-testület**

**Előterjesztő:** **Deltai Károly polgármester**

**Az előterjesztést készítette:** **dr. Lack Mónika jegyző**

**A napirendet tárgyaló ülés típusa:** **nyílt** / zárt

**A napirendet tárgyaló ülés típusa:** **rendes /** rendkívüli

**A határozat elfogadásához szükséges többség típusát:** egyszerű / **minősített**

**A szavazás módja:** **nyílt** / titkos

**1.Előzmények, különösen az adott tárgykörben hozott korábbi testületi döntések és azok végrehajtásának állása:**

**2. Jogszabályi hivatkozások**: Nincs

**3. Költségkihatások:** A mindenkori költségvetést terhelő forrásigény.

**4. Tényállás bemutatása:**

Telki község Önkormányzata az önkormányzati fenntartású Telki Zöldmanó Óvoda óvodapedagógus, logopédus, fejlesztőpedagógus és óvoda pszichológus, pedagógiai asszisztens, óvodatitkár, valamint dajka és a konyhai dolgozó munkakörben foglalkoztatott munkavállalói színvonalas, elkötelezett munkájának elismerése érdekében 2023. évben anyagi támogatási rendszer kidolgozására tett javaslatot.

A támogatás formája fenntartói pótlék, mely egyrészt az intézményben eltöltött munkaviszony, másrészt az intézményben létesítendő óvodapedagógusi munkaviszony alapján kerül meghatározásra.

A pótlékok pénzügyi fedezetét Telki község Önkormányzat az éves költségvetésében biztosítja. A rendszeres fenntartói pótlék minden év január 1-től az adott tárgyévre kerül megállapításra.

Telki, 2024. december 12.

 Deltai Károly

 polgármester

**Telki Község Önkormányzata Képviselő-testületének .../.... (...) önkormányzati rendelete**

**A Telki község Önkormányzat fenntartásában működő Telki Zöldmanó Óvoda foglalkoztatottjait megillető fenntartói pótlékok 2025. évi meghatározásáról**

[1] Telki Község Önkormányzat Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében,

[2] valamint Magyarország helyi önkormányzatairól szóló 2011. évi CLXXXIX. törvény 13. § (1) bekezdés 6. pontjában foglalt feladatkörében a következőket rendeli el.

**Általános rendelkezések**

**1. §**

(1) E rendelet célja, hogy Telki község Önkormányzata az Önkormányzat fenntartásában működő Telki Zöldmanó Óvoda óvodapedagógus, logopédus, fejlesztő pedagógus és óvodai pszichológus, pedagógiai asszisztens, óvodatitkár*,* valamint dajka és a konyhai dolgozó munkakörben foglalkoztatottak (továbbiakban: Foglalkoztatottak*)* színvonalas, elkötelezett munkáját elismerve biztosítsa számukra ennek anyagi támogatását.

(2) Telki község Önkormányzata az e rendeletben szabályozott feltételek figyelembevételével, saját bevételei terhére e rendeletben meghatározott mértékben a rendelet szerinti fenntartói pótlékokat határozza meg.

**Értelmező rendelkezések**

**2. §**

A rendelet alkalmazásában:

*1.* fenntartói pótlék: Foglalkoztatottak részére biztosított pótlékok összessége

*2.* tartós távollét: fizetés nélküli szabadság, 30 napot meghaladó táppénz, CSED, GYED, GYES ideje, a munkavégzési kötelezettség alól jogszabály vagy a munkáltató intézkedése alapján való mentesülés 30 napot meghaladó időtartama.

**A fenntartói pótlékok mértéke és jogosultjai**

**3. §**

(1) A Foglalkoztatottakat az 1. § (1) bekezdésére tekintettel fenntartói pótlék illeti meg.

(2) Fenntartói pótlékra jogosító időszak: az adott költségvetési évben az az időszak, amelyben a Telki Zöldmanó Óvodában a jogviszony fennáll.

**4. §**

(1) A Foglalkoztatottakat a (2)-(4) bekezdésben meghatározottak szerint fenntartói pótlék illeti meg.

(2) A fenntartói pótlék formája:

*a)* Rendszeres fenntartói pótlék: a Foglalkoztatottak részére havonta járó pótlék.

*b)* Egyszeri fenntartói pótlék: A Telki Zöldmanó Óvodába újonnan belépő óvodapedagógusok, logopédus, fejlesztő pedagógus és óvodai pszichológus részére jutatott egyszeri pótlék. Nem részesül az egyszeri fenntartói pótlékban a nyugdíjasként foglalkoztatott óvodapedagógus.

(3) Rendszeres fenntartói pótlék mértéke:

*a)* Óvodapedagógusok, logopédus fejlesztő pedagógus és óvodai pszichológus esetén rendszeres havi fenntartói pótlék: havi bruttó 40.000.- Ft. A pótlék mértéke, minden az adott intézményben eltöltött 3 év után havi bruttó 5.000.- Ft-tal emelkedik tárgyévet követő január 1.-től.

*b)* Pedagógiai asszisztens és óvodatitkár esetében rendszeres havi fenntartói pótlék: havi bruttó 30.000.- Ft. A pótlék mértéke, minden az adott intézményben eltöltött 3 év után havi bruttó 5.000.- Ft-tal emelkedik tárgyévet követő január 1.-től.

*c)* Dajkák és konyhai dolgozók esetében rendszeres havi fenntartói pótlék: havi bruttó 20.000.- Ft. A pótlék mértéke, minden az adott intézményben eltöltött 3 év után havi bruttó 5.000.- Ft-tal emelkedik tárgyévet követő január 1.-től.

(4) Egyszeri fenntartói pótlék mértéke: bruttó 100.000.- Ft.

**5. §**

(1) A rendszeres fenntartói pótlék a havi illetménnyel egyidőben kerül kifizetésére. Újonnan létesítendő jogviszony esetén a Foglalkoztatott a próbaidő leteltét követően válik jogosulttá a rendszeres fenntartói pótlékra.

(2) A rendszeres fenntartói pótlékra való jogosultság szünetel az e rendeletben meghatározott tartós távollét ideje alatt.

(3) Az egyszeri fenntartói pótlék a jogviszony létesítését követően az először számfejtett illetménnyel egyidejűleg kerül kifizetésre.

(4) Az egyszeri fenntartói pótlék teljes összegét egyösszegben vissza kell fizetni a fenntartónak, amennyiben az óvodapedagógusnak, a logopédusnak, fejlesztő pedagógusnak, óvodai pszichológusnak a határozott vagy a határozatlan jogviszonya egy éven belül szűnik meg. Amennyiben az óvodapedagógus, a logopédus, a fejlesztő pedagógus vagy az óvodai pszichológus egy évnél rövidebb határozott idejű jogviszonya a *határozott idő lejárta előtt* megszűnik, az egyszeri fenntartói pótlék teljes összege visszajár.

(5) A részmunkaidőben foglalkoztatottak részére a fenntartói pótlék időarányosan kerül megállapításra.

**Záró és átmeneti rendelkezések**

**6. §**

(1) A pótlékok pénzügyi fedezetét Telki község Önkormányzat az éves költségvetésében biztosítja.

(2) A rendszeres fenntartói pótlék minden év január 1-től az adott tárgyévre kerül megállapításra.

(3) E rendelet 2025. január 1-től alkalmazandó.

**7. §**

Hatályát veszti A Telki község Önkormányzat fenntartásában működő Telki Zöldmanó Óvoda foglalkoztatottjait megillető fenntartói pótlékok meghatározásáról szóló 24/2023. (XII. 12.) önkormányzati rendelet.

**8. §**

Ez a rendelet a kihirdetését követő napon lép hatályba.

Deltai Károly dr. Lack Mónika

polgármester jegyző